CELEX: 62021TN0497
Language: fi
Date: 2021-08-14 00:00:00
Title: Asia T-497/21: Kanne 14.8.2021 – Girardi v. EUIPO

11.10.2021   
            
            
               FI
            
            
               Euroopan unionin virallinen lehti
            
            
               C 412/25
            
         
      Kanne 14.8.2021 – Girardi v. EUIPO
      (Asia T-497/21)
      (2021/C 412/26)
      Oikeudenkäyntikieli: englanti
      
         Asianosaiset
      
      
         Kantaja: Giovanna Paola Girardi (Madrid, Espanja) (edustaja: asianajaja G. Macías Bonilla)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan operatiivisen osaston menettelyssä 50057C ja kaikissa muissa asioissa, joissa hakijan/oikeudenhaltijan virallinen osoite on Euroopan unionin ulkopuolella, 14.6.2021 antaman ilmoituksen, jonka mukaan kantaja ei voi edustaa asiakkaita, joiden rekisteröity kotipaikka on Euroopan unionin ulkopuolella,
               
            
                  —
               
               
                  toteamaan, että EUIPO:n ohjeissa käyttöön otettu käytännön muutos, joka koskee espanjalaisten asianajajien ammatillista edustamistoimintaa EUIPO:ssa (liite 1, jakso 5, osa A), on lainvastainen ja
               
            
                  —
               
               
                  velvoittamaan Euroopan unionin teollisoikeuksien viraston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäisen kanneperusteen mukaan perussopimuksia on rikottu, koska EUIPO on loukannut oikeusvarmuuden ja luottamuksensuojan periaatteita, suhteellisuusperiaatetta ja syrjimättömyyden periaatetta, kun se on antanut kantajalle tiedoksi sääntöjenvastaisen toimen, joka koskee oikeutta toimia edustajana EUIPO:ssa ja joka perustuu siihen, että ”abogados” voivat edustaa Espanjassa ainoastaan asiakkaita, joiden vakinainen kotipaikka on Euroopan unionissa, ja että ammatillisen edustajan, jonka nimike on ”Agente Oficial de la Propiedad Industrial”, on edustettava asiakkaita, joiden vakinainen kotipaikka on Euroopan unionin ulkopuolella.
               
            
                  2.
               
               
                  Toisen kanneperusteen mukaan asetuksen (EU) 2017/1001 (1) 120 artiklaa on rikottu.
               
            
                  3.
               
               
                  Kolmannen kanneperusteen mukaan EUIPOlla ei ole toimivaltaa viedä espanjalaisilta asianajajilta heillä vuodesta 1996 lähtien ollutta oikeutta harjoittaa ammattiaan täysimääräisesti ja ehdoitta EUIPO:ssa.
               
            
         (1)  Euroopan unionin tavaramerkistä 14.6.2017 annettu Euroopan parlamentin ja neuvoston asetus (EU) 2017/1001 (EUVL 2017, L 154, s. 1).